pliktmessig avhold
Store norske leksikon,Jus,Prosess,Straffeprosess
Pliktmessig avhold er en plikt for personer i visse stillinger eller yrker til å ikke innta ellers lovlige rusmidler. Det er egne lovbestemmelser for dette knyttet til militære tjenestepersoner, helsepersonell, de som utfører tjeneste i luftfarten og personer med politimyndighet.
Militære tjenestepersoner Militære tjenestepersoner skal ikke nyte alkohol eller andre bedøvende midler under tjenesten. De skal heller ikke møte påvirket til tjeneste. Bestemmelsene finnes i forsvarsloven § 62. Helsepersonell Helsepersonell skal ikke innta alkohol eller andre rusmidler i arbeidstiden. Bestemmelsen finnes i helsepersonelloven § 8.Helsepersonell skal etter egen forskrift heller ikke innta rusmidler overhodet senere enn åtte timer før de møter på vakt. Luftfart Den som utfører tjeneste om bord i luftfartøy, skal ikke være påvirket av alkohol eller annet berusende eller bedøvende middel som medfører manglende skikkethet til å utføre tjenesten på en betryggende måte. De må ikke ha en alkoholkonsentrasjon som overstiger 0,2 promille. Forbudet gjelder også inntak av alkohol i et tidsrom på åtte timer før tjenesten begynner. Bestemmelsene finnes i luftfartsloven (Lov 11. juni 1993 nr. 101 om luftfart § 6–11). Politiet Embets- og tjenestemenn med politimyndighet kan ikke fortære eller være påvirket av rusdrikk når de er i tjeneste og heller ikke utenfor tjeneste når de er i uniform på offentlig sted. Bestemmelsene finnes i politiloven (Lov 4. august 1995 nr. 53 § 23). Straff Det er straffbart å overtre forbudene mot pliktmessig avhold i lovene gjennomgått ovenfor. Les mer i Store norske leksikon rusmidler straff Eksterne lenker Avholdspliktsloven (Lovdata) opphevet 5. mai 2006.  Helsepersonelloven § 8 (Lovdata) Luftfartsloven § 6–11 (Lovdata) Politiloven § 23 (Lovdata) Forsvarsloven § 62 (Lovdata)